देशभर में बढ़ी मेडिकल की 4 हजार पीजी सीटें, एमजीएम को मिलीं 4 ही
केंद्र सरकार ने देशभर के मेडिकल कॉलेजों में पीजी की चार हजार सीटें बढ़ा दी हैं। पहली बार इतनी सीटों का इजाफा किया, लेकिन एमसीआई द्वारा नियमों में बरती गई शिथिलता का फायदा राज्य को नहीं मिल पाया और उसके हिस्से केवल 27 सीटें आईं, जबकि यहां से 189 सीटें बढ़ाने का प्रस्ताव भेजा था। एमजीएम मेडिकल कॉलेज को चार ही सीटें मिली हैं।
एमजीएम मेडिकल कॉलेज में स्किन वीडी और रेडियोथैरेपी विषय में पीजी सीटों की संख्या चार से आठ कर दी है। आर्थोपेडिक्स, मेडिसिन, साइकियाट्रिक, रेडियोलॉजी आदि विभागों के लिए भेजे गए प्रस्ताव को खारिज कर दिया। यही स्थिति प्रदेश के अन्य मेडिकल कॉलेजों की है। हालांकि स्वास्थ्य मंत्रालय कॉलेजों को एक मौका और दे रहा है। सीटें बढ़ाने के लिए दोबारा प्रस्ताव मंगवाए हैं। इसकेे बाद 9 मार्च को अधिकारियों को दिल्ली बुलाया है। हर कॉलेज को दोबारा प्रेजेेंटेशन और इसके साथ डिक्लेरेशन फाॅर्म देना होगा।
डिक्लेरेशन फॉर्म में अटकीं सीटें
अधिकारियों का कहना है कॉलेजों ने डिक्लेरेशन फाॅर्म नहीं दिए, इसलिए सीटें रोक ली। हालांकि वे यह भी बता रहे हैं कि डिक्लेरेशन फाॅर्म मंगवाए ही नहीं थे। सोमवार को दिल्ली से चिट्ठी मिली कि सीटें बढ़ाना हैं तो दोबारा आवेदन करें।
27 सीटें मप्र के हिस्से आईं, प्रस्ताव भेजा था 189 का
69 सीटें हैं एमजीएम मेडिकल कॉलेज में पीजी की
hin_Deva hin_Deva hin_Deva awa_Deva hin_Deva awa_Deva awa_Deva